Diari Oficial de la Generalitat Valenciana


Sumari del DOGV 3745, del 09-05-2000 (2000/2939)

ORDRE de 10 de març de 2000, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil al centre docent privat Trafalgar, de València.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3745

Data del DOGV
:   09-05-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/2939


Data del document
:   10-03-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * educació preescolar
    * ensenyament privat
    * centre d'ensenyament

ORDRE de 10 de març de 2000, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil al centre docent privat Trafalgar, de València. [2000/2939]
  
L'expedient ha sigut iniciat a instància de la titularitat del centre docent privat Trafalgar, situat al carrer Rodrigo Pertegaz, 29, de València, codi 43434196, en sol·licitud de l'autorització per a implantar el segon cicle de l'Educació Infantil.
  
L'expedient l'ha tramitat la Direcció Territorial de València, la qual, a la vista de l'expedient i de l'informe favorable de la Inspecció Educativa, ha considerat procedent accedir a allò sol·licitat.
  
El centre va obtindre la classificació definitiva en el nivell d'Educació Preescolar per a 4 unitats de pàrvuls i 160 llocs escolars de capacitat, segons consta en l'Ordre Ministerial de 24 de novembre de 1976 (BOE de 12.03.1977).
  
Vistos la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació; la disposició transitòria tercera del Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris; l'Ordre de 17 de juny de 1992 (DOGV de 16.07.1992) de la Conselleria de Cultura, Educació i Ciència, que regula la implantació gradual del segon cicle d'Educació Infantil a la Comunitat Valenciana, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar al centre docent privat Trafalgar, situat al carrer Rodrigo Pertegaz, 29, de València, número de codi 70488116, i la titularitat del qual correspon a Colegio Trafalgar, SL, la implantació del segon cicle de l'Educació Infantil, de manera que quede el centre configurat en el mencionat nivell per a 4 unitats i capacitat per a 100 llocs escolars.
  
Segon
  
Modificar la denominació genèrica del centre, la qual passarà a ser la de «Centre d'Educació Infantil, segon cicle».
  
Disposició addicional
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 10 de març de 2000
  
El conseller de Cultura, Educació i Ciència
  
MANUEL TARANCÓN FANDOS